open-index/open-wikipedia-markdown huggingface dataset:
Sverre Valen

**Sverre Valen** (1925–2023) var en norsk kordirigent. Han var dirigent for Sandefjord Jentekor, som han grunnla i 1956.

## Liv og virke
### Bakgrunn
Sverre Valen ble født den 9. mai 1925 i Levanger i Nord-Trøndelag. Hans far, Tor Sveinungsen Valen (1888–1977), var adventistpastor, noe som førte til at familien flyttet en rekke ganger i Valens barne- og ungdomstid. Sverre Valen begynte med musikk som 11-åring, da han fikk et piano, og til å begynne med var det instrumentalmusikk som fanget hans interesse. Han fikk undervisning i trompet-, cello- og fiolinspill i tillegg til undervisning i klaverspill av Inge Rolf Ringnes. Av stor betydning for hans musikalske dannelse var fire år med sangundervisning hos sangeren Marie Irgens, som var en personlig venn av Edvard Grieg.

Til tross for den tidlige musikkinteressen hadde Valen i ungdommen staket ut en annen yrkesvei for seg selv, og det var først i 20-årsalderen at han bestemte seg for å studere musikk ved Musikkonservatoriet i Oslo.

I 1952 giftet Valen seg med sangpedagogen Mary (født Johannessen) fra Drammen, og i 1956 bosatte de seg i Sandefjord, som ble deres hjemby livet ut.

### Gjennombrudd
Valen fikk sitt gjennombrudd med Sandefjord jentekor i 1969, da de vant førsteprisen i BBCs prestisjetunge korkonkurranse *Let the Peoples Sing*. Koret vant også en førstepris i *Weltjugendfest für Musik* i 1979 og i 1990, samt NRKs landskonkurranse for kor 15 ganger. Valen startet også flere andre kor, deriblant Valen-koret som han dirigerte i perioden 1964–1995, Valens Solistensemble, Bel Canto og Adventsangerne i 1984.

Valen vokste opp i adventistkirken, og troen var en viktig del av livet hans. Adventistsangerne ble representasjonskor for Adventistsamfunnet. Etter at han selv la ned sitt solistensemble  2000, var dette koret det eneste han fortsatt dirigerte.

Sammen med Valen-koret fikk han Spellemannprisen i 1974 i klassen «Årets seriøse plate» for *Fjell-Noreg*. Valen var også æresmedlem av Foreningen norske kordirigenter, og mottok Korprisen 2012 fra Norges Korforbund.

Valen drev også utstrakt reisevirksomhet, med turneer i USA og i mange europeiske land, og hadde ca. 60 plateinnspillinger. I Europa sang koret blant annet i Kølnerdomen, Notre Dame de Paris og Peterskirken.

Valen ble i 1992 utnevnt til ridder av 1. klasse av St. Olavs Orden og ble også tildelt St. Olavsmedaljen.

I 1975 ble Valen tildelt Vestfold fylkeskommunes kunstnerpris. I 1999 ble han utnevnt til «Århundrets Sandefjording» i klassen for kultur.

Sverre Valen holdt sin siste konsert 8. juni 2013.

## Referanser


## Litteratur
* Tore Sognefest: *Kormesteren Sverre Valen – et fenomen i norsk musikkliv*, Norsk Bokforlag, 2009. ISBN 9788270073429

## Eksterne lenker
* Sverre Valen – Norsk biografisk leksikon
* Sverre Valen 90 år – Norges Korforbund
* ‒ Ikke bare syng med det nebbet du har (NRK.no, publisert 16. november 2013, besøkt 21. desember 2014)
* ''Sverre Valen fyller 90 år – Et liv på korsangens vinger'' – Sandefjords Blad 9. mai 2015
Kvevlax

**Kvevlax** (finsk: *Koivulahti*) er en landsby og en tidligere kommune i landskapet Österbotten i Finland. Kommunen hadde  innbyggere i 1970. Kvevlax var en svenskspråklig kommune (98 % svensktalende i 1960).

Den 1. januar 1973 ble Kvevlax, sammen med kommunene Björköby, Replot og hoveddelen av Solf, slått sammen med Korsholm.

Kvevlax kirke ble bygget i 1692.

Den 3. januar 1961 klokken 07.40 styrtet et fly av typen DC-3 i Kvevlax. Alle som var om bord i flyet (i alt 25 personer), omkom. Ulykken skyldtes at flyveren hadde drukket alkohol kvelden før. Flyet var på vei fra Karleby/Jakobstad til Vasa. Dette er Finlands største flyulykke.

## Referanser
Snoppen

***Snoppen*** (engelsk: ***Golden Snitch***) er i Harry Potter-universet en liten flygende gullball med vinger laget av føniksfjær. Denne ballen blir brukt i et spill som kalles Rumpeldunk. En speider må fange snoppen med bruk av en sopelime, snoppen er verdt 150 poeng til laget som tar den og den avslutter også kampen mellom de to lagene som deltar.
Østerrike under Vinter-OL 1960

**Østerrike under Vinter-OL 1960**. Tjueseks sportsutøvere, sytten menn og ni kvinner, fra Østerrike deltok i fem sporter, alpint, kunstløp, kombinert, hurtigløp på skøyter og skihopping under Vinter-OL 1960 i Squaw Valley i California. Østerrike kom på niendeplass med en gull-, to sølv- og tre bronsemedaljer.

## Medaljer

## Medaljevinnerne
Liste over kriger Nord-Korea har deltatt i

Denne listen er laget for å vise hvilke kriger **[[Nord-Korea]]** har vært delaktig i.
## Nord-Koreas kriger

## Referanser
TS «Leda»

**TS «Leda»** (må ikke forveksles med sin navnesøster fra 1920) var et turbindrevet passasjerskip bygd i 1953 for Det Bergenske Dampskibsselskab (BDS). Hun var byggenummer 1&nbsp;823 ved det engelske verftet Swan, Hunter & Wigham Richardson i Wallsend ved Newcastle. Etter overleveringen ble skipet satt inn i englandsruten mellom Bergen og Newcastle, en rute hun fortsatte i frem til 1974 da hun ble lagt i opplag. I 1979 ble TS «Leda» solgt til Kuwait, og senere til Hellas, Malta (registrert i Vanuatu) og Panama. I 2001 ble hun slept til Tyrkia for opphugging.

Det Bergenske Dampskibsselskap hadde som tradisjon å navngi skipene sine etter fenomener og objekter på nattehimmelen. Leda er en asteroide som ble oppdaget i 1856.

## Skipet
Ved overlevering var TS «Leda»s tonnasje 6&nbsp;669 bruttoregistertonn, 3&nbsp;635 nettoregistertonn, og lasteevnen var 1&nbsp;970 dødvekttonn. Fremdriftsmaskineriet var to Parsons dampturbiner med samlet ytelse 9&nbsp;698 kilowatt, noe som ga en fart på 22 knop. TS «Leda» hadde kjølerom på 75&nbsp;410 kubikkfot. Ved levering var passasjerkapasiteten 498 fordelt på 114 køyer på første klasse og 384 på turistklasse.

## Kilder
*Fakta om Fartyg – TS Leda  Besøkt 16.mars 2015
*Sjøhistorisk database – TS Leda  Besøkt 5.august 2017

## Eksterne lenker
* 
*
Syllogisme

**Syllogisme** (av gresk) er en type logiske slutninger som først ble studert av Aristoteles. En syllogisme består av to premisser (en oversetning og en undersetning) og en konklusjon. I en gyldig syllogisme er konklusjonen en logisk følge av premissene.

Eksempel:
* premiss: Mennesker er dødelige (oversetning)
* premiss: Sokrates er et menneske (undersetning)
Konklusjon: Sokrates er dødelig

Enthymemet er den retoriske syllogismen. Det vil si å utelate noe (med vilje) som gjør at man må selv komme frem til konklusjonen. Da blir man tvunget til å delta i konstruksjonen av de argumentene som skal overbevise oss. Da har man allerede satt i gang en selv-overbevisningsprosess.

Det er viktig å huske at for at en syllogisme skal kunne være gyldig må premissene naturlig nok være sanne, hvis ikke blir slutningen feilaktig.
Eksempel på en ugyldig syllogisme:

* premiss: Noen roser er røde 
* premiss: Dette er en rose
Konklusjon: Rosen er rød

Dette er feil fordi «noen roser» ikke tilsvarer «alle roser». Dersom du endrer setningen til: «Roser er røde», vil syllogismen i seg selv tilsvare at konklusjen er gyldig, men ettersom at du vet roser også kan være hvite er premisset usant og konklusjen naturlig nok feilaktig. Slik kan en syllogisme brukes til overtaling på gale premisser, men dette er ikke formålet med slik logisk tankegang.
Dag Schjelderup-Ebbe

**Dag Schjelderup-Ebbe** (født 10. desember 1926 i Oslo, død 1. februar 2013 samme sted) var en norsk musikkforsker og komponist. Han er særlig kjent for sin forskning på Edvard Grieg.

Schjelderup-Ebbe avla i 1965 doktorgrad ved Universitetet i Oslo på en avhandling med tittelen *Edvard Grieg 1858-1867. With special reference to the evolution of his harmonic style*. Han ble i 1963 dosent i musikkvitenskap ved Det humanistiske fakultet, Universitetet i Oslo, og ble i 1973 utnevnt til professor samme sted. Han var tilknyttet Institutt for musikk og teater. Hans biografi *Edvard Grieg - mennesket og kunstneren* kom i første utgave i 1980 og er oversatt til flere språk.

Schjelderup-Ebbe ble i 2001 utnevnt til ridder av 1. klasse av St. Olavs Orden. Han ble i 1996 utnevnt til æresdoktor ved Westfälische Wilhelms-Universität Münster. Han var også medlem av Det Norske Videnskaps-Akademi.

## Referanser
Leda (andre betydninger)

**Leda** kan ha flere betydninger:

*Leda – Datter av Thestius i gresk mytologi.
*38 Leda – Asteroide oppdaget i 1856.
*Leda – En av planeten Jupiters måner.
*TS «Leda» (1920) – Norsk skip bygd for Det Bergenske Dampskibsselskab (BDS) i 1920
*TS «Leda» (1953) – Norsk skip bygd for BDS i 1953.
Arne Revheim

**Arne Revheim** (født 7. oktober 1965) er en norsk billedkunstner.

I tillegg til sin virksomhet som maler arbeider han også med tegning, trykk og kunst i offentlig rom.

Revheim  er utdannet ved Tegne og maleskolen i Bergen (1987–1988), Statens høgskole for kunsthåndverk og design (1988–1990) og Vestlandets Kunstakademi (1990–1994). 

Han har hatt en rekke separatutstillinger og deltatt på flere gruppeutstillinger rundt om i Norge. Han har også arbeidet som kunstnerisk konsulent og kurator. Han var sentral i arbeidet med Galleri Otto Plonk Bergen (1996–1998). Fra 1999 til 2002 var han formidlingsleder og utstillingsansvarlig ved Østfold Kunstnersenter. Senere ble han engasjert av KORO, og var kunstnerisk konsulent blant annet for kunstprosjektene ved Nytt Sykehus Østfold. 

Sammen med Finn Eirik Modahl laget han *Backstage* i Bergen i 2004. Modahl og Revheim samarbeidet også om installasjonen *Javel* på oppdrag fra KORO. *Javel* stod ferdig i 2011. Verkets plassering er i fjellveggen rett bak kulturhuset Kilden i Kristiansand. Han var 'WhataMess'' i utstillingslokalet Hydrogenfabrikken Kunsthall i 2012. 

Revheim har mottatt stipender fra Statens etableringsstipend, Vederlagsfondets stipender og fått Fredrikstad kommunes kunstnerstipend to ganger. 

Han har vært jurymedlem og juryleder for Statens Høstutstilling.

## Priser og utmerkelser
I 2011 mottok Arne Revheim Aksel Waldemars Minnepris.

## Referanser


## Eksterne lenker
* 
* Arne Revheim på Flickr 
* Arne Revheims blogg
Jalaluddin Haqqani

**Jalaluddin Haqqani** (født 1939 i Paktia, død 3. september 2018 i Khost) var en afghansk Taliban-leder og berømt mujahedin som er kjent for sitt engasjement i kampen mot russerne i Afghanistan på 1980-tallet. Han ble invitert av president Hamid Karzai til å bli statsminister i Afghanistan. Han har blitt anklaget for å ha ledet Taliban-styrker i Afghanistan og Pakistan. Og han har også blitt påstått å ha innført selvmordsbombing i mange afghanske regioner.

Han er faren til Sirajuddin Haqqani som var med på Terrorangrepet mot Serena Hotell i januar 2008 der den norske journalisten Carsten Thomassen ble drept.
## Bakgrunn
Jalaluddin ble født i 1939 i landsbyen Karezgay i distriktet Zadran i provinsen Paktia i Afghanistan. Han var etniske pasjtuner fra stammen Zadran av Khost. Hans var var en relativt velstående landeier og handelsmann. Familien flyttet senere til Sultankhel.

Han begynte på høyere religiøse studier ved Darul Uloom Haqqania, et deobandi-islamsk seminar (darul uloom), i Pakistan i 1964. Han ble uteksaminert i 1970 med en høy kvalifisering som innebar at han kunne rettelig kalle seg mawlawi,  og han tilføye «Haqqani til sitt navn, likesom flere andre uteksaminerte fra  Darul Uloom Haqqania hadde gjort.

## Beskrivelse
Haqqani var antatt å ha hatt sterke bånd til den pakistanske ISI. Han hadde visstnok tiltrukket seg generøs støtte fra de velstående arabiske landene sammenlignet med det andre motstandsledere har fått.

I 1991 ble han den første motstandslederen som erobret en by som Sovjetunionen hadde inntatt. Byen han erobret het Khost og lå i Najibullah-regionen. I 1992, da krigsherrene dannet regjering, ble han utnevnt til justisminister i den første mujahedin-regjeringen.

Haqqani var ikke opprinnelig et medlem av Taliban. Men han sverget troskap til dem i 1995 rett før Talibans okkupasjon av hovedstaden Kabul. I 1996 og 1997 tjenestegjorde han som militær kommandant i Taliban-hæren og var utstasjonert nord for Kabul. Han ble anklaget for å begå etnisk rensing mot lokale Tajik-befolkninger. I Talibans år ved makten var han utpekt som guvernør i Paktia-provinsen. I oktober 2001 ble Haqqani kalt Talibans militære øverstkommanderende.

Det hevdes at Haqqani helt siden 2001 var blitt tilbudt posisjoner i den afghanske regjeringen av president Hamid Karzai inkludert tilbud om stillingen som statsminister.

I juli 2008 konfronterte CIA-tjenestemenn pakistanske embetsmenn med bevis på båndene mellom det pakistanske ISI og Jalaluddin Haqqani. ISI avviste disse påstandene på det kraftigste.

I september 2008 hadde USA et målrettet luftangrep mot Haqqani, noe som resulterte i drapet på mellom ti og tretti sivile. Et amerikansk missil traff huset der Haqqani bodde i Nord-Waziristan. Men Haqqani hadde tidligere forlatt området og ble derfor ikke skadet i angrepet.

## Referanser
Mustafa Abu al-Yazid

**Mustafa Abu al-Yazid** (også kjent som **Sheikh Saeed,** født som *Mustafa Ahmed Muhammad Uthman Abu al-Yazid* den 17. desember 1955 i Egypt, død 21. mai 2010 i Pakistan) var en egyptisk islamist, militant og Al-Qaidas sjef for deres operasjoner i Afghanistan. Han ble regnet som den tredje viktigste i Al-Qaida. 

Al-Yazid var fengslet i tre år i Egypt på grunn av sitt engasjement i attentatet mot Egypts president Anwar Sadat i 1981. I løpet av de tre årene i egyptisk fengsel ble han med i Egyptisk Islamsk Jihad, og i 1988 dro han til Afghanistan der han spilte en stor rolle i grunnleggelsen Al-Qaida.  

Han var misstenkt for å ha vært involvert i planleggingen av Terrorangrepet 11. september. 

Den 9. februar 2009 mottok den indiske regjeringen en video visstnok skulle stamme fra Al Yazid. På videoen kunne man se Al Yazid og han sier i videoen at hvis India angriper Pakistan så vil Pakistan slå hardt og nådeløst tilbake. Etterretningstjenesten både i India og USA ble tatt litt på senga fordi han lenge antas å ha vært død. 

## Dødsfall
Al-Yazid ble drept i et amerikansk droneangrep i North Waziristan i Pakistan den 21. eller 22. mai 2010. Flere mennesker skal ha blitt drept i angrepet, inkludert hans kone, tre døtre og ett barnebarn.

## Referanser
Tohir Yo’ldosh

**Tohir Yo'ldosh** (født **Tohir Abduhalilovich Yo'ldoshev** den 2. oktober 1967 i Usbekistan, død 27. august 2009 i Pakistan) var en usbeker som etablerte og ledet Usbekistans islamistiske bevegelse, en islamistisk organisasjon aktiv i Sentral-Asia.  

Yo'ldosh fikk høre om Al-Qaidas planer om å bruke kaprede passasjerfly til å angripe USA 11. september 2001 før angrepene skjedde. Da han fikk vite om angrepene informerte han Talibans utenriksminister Wakil Ahmed Muttawakil, som sendte en utsending for å advare USA om Al-Qaidas angrepsplaner. Yo'ldosh prøvde å gi USA en advarsel om disse angrepene fordi han var bekymret for at ett angrep på USA ville utløse et amerikansk motangrep, noe som ville sette hans organisasjon i Afghanistan i fare. 

I en videomelding fra Yo'ldosh som ble distribuert gjennom den usbekiske områdene av Sentral-Asia i tidlig 2007 rapporterte Tohir om at gruppen hans hadde som primære mål å frigjøre Irak og Afghanistan fra den amerikanske okkupasjonen.

*Aftenposten* meldte i 2008 at Juldasjev ble hevdet å stå bak flere angrep mot den norske ISAF-enheten i Meymaneh, deriblant bombeangrepet som drepte en norsk soldat i 2007.

## Dødsfall
Den 30. september 2009 rapporterte en mann som hevdet å være hans livvakt at Yo'ldosh var blitt drept i et amerikansk droneangrep i Sør-Waziristan i Pakistan. Tjenestemenn fra både USA og Pakistan bekreftet på et senere tidspunkt at  Yo'ldosh var blitt drept i et luftangrep den 27. august 2009. Yo'ldosh hadde angivelig mistet både et ben og en arm i angrepet og ble kjørt til et sykehus i Balutsjistan der han døde dagen etter angrepet. Åtte andre militante skal også ha blitt drept i angrepet.

## Referanser
C.H.D. Buys Ballot

**Christophorus Henricus Diedericus Buys Ballot** (1817–1890) var en nederlandsk kjemiker og meteorolog som har gitt sitt navn til Buys-Ballots lov og Buys Ballot-bordet.

## Biografi
Buys Ballot var sønn av en nederlandsk reformert prest, født i Kloetinge i Nederland. Han gikk på gymnaset på Zaltbommel og Hogeschool (nå universitet) i Utrecht. Etter å ha mottatt sin doktorgrad i 1844, ble han lektor i mineralogi og geologi ved Utrecht, la han til teoretisk kjemi i 1846. I 1847 ble han utnevnt til professor i matematikk og fra 1867 til hans avgang var han professor i fysikk. 

Buys Ballot testet dopplereffekten for lydbølger i 1845 ved hjelp av en gruppe musikere som spiller en kalibrert tone  på et tog på Utrecht-Amsterdam linje. 

Han døde i den nederlandske byen Utrecht.

## Prestasjoner
Buys Ballot er best kjent for sine ferdigheter innen meteorologi, spesielt forklaringen på retningen på luftstrømmen i store værsystemer. Dessuten grunnla han Kongelige Nederlandske Meteorologiske Institutt i 1854 og han forble selskapets administrerende direktør frem til sin død. Han var en av de første til å se behovet for internasjonalt samarbeid, og i 1873 ble han den første leder av International Meteorological Committee, en forløper til World Meteorological Organization (WMO). 

Buys-Ballots lov hevder at dersom en person i den nordlige halvkule står med ryggen mot vinden, vil man finne lavtrykket til venstre for seg. Hans viktigste forskningsinnsats innen meteorologi var innen undersøkelser av lange tidsserier for likheter, han var mer opptatt av å bekrefte av likhetene var tilstede enn å forklare dem. Han gjorde ikke noe bidrag til meteorologist teori som er kanskje overraskende gitt sin opplæring i fysikk. Kontrasten til hans amerikanske samtidige, William Ferrel, som oppdaget Buys-Ballot si lov litt tidligere, er påfallende. 

Buys Ballot utarbeidet tabellform metode for å undersøke periodisitet i tidsserier. I 1847 brukte han tabellen, som nå er oppkalt etter ham, for å bestemme tiden til solas rotasjon fra daglige observasjoner av temperatur i Nederland fra 1729 til 1846.

## Bibliografi
* Harold L. Burstyn «Buys Ballot, Christoph Hendrik Diederik» *Dictionary of Scientific Biography*  volume 1, p.&nbsp;628, New York: Scribners 1973.
* E. van Everdingen *C. H. D. Buys Ballot 1817-1890* The Hague 1953.
* O. B. Sheynin On the History of the Statistical Method in Meteorology, *Archive for the History of the Exact Sciences*, 31, (1984-5) 53-95.
* J. L. Klein *Statistical Visions in Time*, Cambridge: Cambridge University Press 1997.
* 
* 

## Referanser


## Eksterne lenker
* M. Buys-Ballot, "Note sur le rapport de l'intensite et de la direction du vent avec les ecarts simultanes du barometre",  ''Comptes Rendus'', Vol. 45 (1857), pp. 765&ndash;768 .
Regnskapsspråk

**Regnskapsspråk** er et regelsett som legges til grunn ved rapportering av økonomisk informasjon. Reglene betegner både hvilket beløp som skal måles, hvordan beløpene skal aggregeres og presenteres, og hvilken tilleggsinformasjon som skal gis for å forklare tallmaterialet.

Bruken av betegnelsen «språk» betegner at regnskapsrapportering dypest sett handler om kommunikasjon av økonomiske størrelser fra sender til mottaker. Betegnelsen regnskapspråk anvendes tilsvarende i de øvrige nordiske land. Innenfor den engelskspråklige sfæren er uttrykket "accounting language" også sett med denne betydningen i løpet av 2007-2009, men det synes foreløpig lite utbredt. Begrepet "accounting standards" er fremdeles mest brukt.

## Regnskapsspråk for norske foretak

### Regnskapslovens system
Regnskapsloven regulerer hvilke regnskapsspråk som er tillatt for norske foretak. Kravene til regnskapsavleggelsen er differensiert slik at større foretak med høy offentlig interesse har de strengeste regler. De minste foretakene har forenklede regler. De minste foretakene kan likevel som regel velge mer avanserte regnskapsspråk.

### Tradisjonell norsk god regnskapsskikk
Regnskapsloven er primært bygd på en tradisjonell modell basert på historisk kost. Eiendeler måles i denne modellen til historisk anskaffelseskost nedregulering for avskrivning og nedskrivning. Eventuell verdiøkning vises først i regnskapet som gevinst ved salg av eiendelen. Dette prinsippet er til en viss grad tillempet ved at enkelte eiendeler som har en objektiv verdi i et likvid marked som enkelte børsnoterte aksjer og valutaposter kan måles til dagens verdi.

### IFRS
IFRS står for International Financial Reporting Standards og er det regnskapsspråk som alle børsnoterte foretak plikter å utarbeide sine konsernregnskap etter. Regnskapsloven åpner opp for at IFRS kan benyttes av samtlige regnskapspliktige. Da språket anses å være svært omfattende er det sjelden dette gjøres.

### Forenklet IFRS
Betegnelsen **Forenklet IFRS** innebærer at regnskapet skal innregne og måle eiendeler og gjeld i all hovedsak etter IFRS-reglene. For presentasjon, oppstillingsplan og noteopplysninger er det gitt forenklede regler. Det er utarbeidet flere forskrifter til regnskapsloven som åpner opp for slik forenklet IFRS. 
*Den generelle forskriften om Forenklet IFRS
*Forenklet IFRS for bank og finans
*Forenklet IFRS for forsikringsbransjen

### God regnskapsskikk for små foretak
For små foretak gir regnskapsloven noen forenklede regler. God regnskapsskikk for små foretak er dessuten regulert gjennom standardsetting av Norsk RegnskapsStiftelse i regnskapsstandarden NRS 8.

### God regnskapsskikk for ideelle organisasjoner
Regnskapsloven åpner opp for at organisasjoner som ikke har overskudd som formål kan avlegge regnskap basert på et annet sett av regler som i større grad avspeiler den aktiviteten som organisasjonen har hatt i perioden. Detaljene i dette regelsetter er utmyntet i en egen regnskapsstandard fra Norsk RegnskapsStiftelse.

## Referanser
Obaidullah Akhund

**Obaidullah Akhund** (også kalt **Mullah Obaidullah**) (født ca. 1968 i Panjwayi, død 5. mars 2010 i Karachi i Pakistan) var forsvarsminister under Taliban-regjeringen i Afghanistan og var med i Taliban-hæren under krigen mot USA og deres allierte. 

## Biografi
Mullah Obaidullah Akhund var forsvarsminister i Afghanistan, og den andre av tre topp varamedlemmer til Mullah Omar, lederen for Taliban. Han ble sett på som den tredje største mannen i Taliban. På slutten av 2001 eller tidlig 2002, overga Obaidullah seg til Nordalliansens tropper, men ble løslatt som en del av et amnesti. 

Han var en av de viktigste militære ledere i Taliban i 2003, og ble kåret til Mujahedin Shura Council. Det er antatt at han var en av Talibans ledere som var nærmest Osama bin Laden. Abdul Latif Hakimi, som ble tatt til fange av Pakistans sikkerhetsstyrker i 2005, sa at Obaidullah var en av to personer med direkte tilgang til mulla Omar, og at Obaidullah personlig hadde bestilt angrep vestlige soldater.

Obaidullah ble tatt til fange av pakistanske sikkerhetsstyrker i februar 2007 i byen Quetta, som ligger i Balutsjistan, nær grensen til Afghanistan. Taliban har hele tiden benektet at han har blitt tatt til fange. Obaidullah er den mest høytstående Taliban-lederen som offisielt  ble tatt siden den amerikansk-ledede invasjonen av Afghanistan startet i 2001. Pågripelsen av Obaidullah sammenfalt med USAs visepresident Dick Cheneys besøk til Afghanistan og Pakistan sent i februar 2007. Men timingen er rapportert til å være en tilfeldighet og ikke en reaksjon på Cheneys Afghanistan-besøk.

Akhund døde i 2010 mens han satt i fengsel. Dødsårsaken skal ha vært en hjertesykdom.

## Referanser
Akse (geometri)

**Akse** er i geometrien et uttrykk for en retning. F.eks. brukes aksene *x* og *y* ofte i diagrammer eller grafer med to retninger, og i koordinatsystemer med tre dimensjoner brukes *z* for å angi enda en retning. Lengdeaksen er den aksen som deler et objekt (eller en figur) symmetrisk i lengderetningen. Aksen er en rett linje som angir en dimensjon i et kartesisk koordinatsystem.

## Litteratur
* 
* 
*
Operation Anvil

**Operation Anvil** var en serie med 22 atomprøvesprengninger utført ved Nevada Test Site i 1975 og 1976. Denne serien var etterfølgeren til Bedrock og forgjengeren til Fulcrum.

## Individuelle tester

## Referanser
Svein Aasten Dommerud

**Svein Aasten Dommerud** (født 29. juli 1935, død 7. oktober 2022) var en norsk lege og oberstløytnant i Forsvarets sanitet. 

Han var født i Drammen, vokste opp i Kristiansand, og studerte medisin i Brussel og Wien. Han var spesialist i pediatri og viet mesteparten av sitt yrkesaktive liv til Forsvarets sanitet hvor han blant annet var sjef for medisinsk beredskap. Han hadde også ansvar for utstyr og forsyninger gjennom Norges Røde Kors. Han deltok i oppdrag i Nigeria, Syria, Jordan, Tyskland og Canada. Han var medlem av Utenriksdepartementets rådgivende utvalg for humanitær hjelp og finansiell støtte i krise- og katastrofetilstander i utlandet. 

## Referanser
Andreas Hallander

**Andreas Hallander** (født 13. november 1755 i København, død 3. april 1828 samme sted) var en dansk arkitekt.

Hallander var sønn av møller Jens Nielsen Hallander og ektefellen Dorothea. Han var utlært tømrer, gikk på Kunstakademiet i København under C.F. Harsdorff og vant den store sølvmedaljen i 1780. I 1783 ble han tømrermester. Han var medlem av «de 32 mænds råd» 1806-07 og stadshauptmann med obersts rang for Københavns borgervæpning.

Han var en produktiv byggmester og en av arkitektene, som var med på å skapte gullalderens borgerlige bybilde etter Københavns brann i 1795. Flere av husene ble til i et samarbeid med Jørgen Henrik Rawert.

## Verk (alle i København)

* Sankt Annæ Plads 10 (1785)
* Amaliegade 43 (1790-93, påbegynt av Johan Martin Quist)
* Amaliegade 45 (1790-91, fasaden endret 1801)
* Amaliegade 47 (1790)
* Amaliegade 49, Esplanaden 49 (1788)
* Esplanaden 34 (1791)
* Esplanaden 32 (1793)
* Bredgade 33 og 35 (1794)
* Bredgade 38 (1801)
* Nikolaj Plads 30, tidl. Skt. Nikolaj fattiges kirkeskole (1795, sammen med Andreas Kirkerup, fasaden senere endret)
* Nikolaj Plads 32 (1796–97)
* Admiralgade 8 (1795, revet)
* Admiralgade 12/Fortunstræde 2 (1796-98, revet)
* Pilestræde 35 (1796)
* Vestergade 14 og 16, Larsbjørnsstræde 1 og 3 (1796-97, sammen med Lauritz Thrane)
* Kompagnistræde 18 (1797)
* Kompagnistræde 32, Lille Kirkestræde 1, Nikolaj Plads 28 (1797)
* Rådhusstræde 1, Brolæggerstræde 13 (1797)
* Rådhusstræde 6, Kompagnistræde 28-30 (1797)
* Gammel Strand 46 (1797)
* Farvergade 4 (1797, revet)
* Højbro Plads 19 (1798)
* Højbro Plads 21, Ved Stranden 20 (1798–99)
* Nikolajgade 20 (1799-1800, sammen med A.C. Wilcken)
* Wildersgade 60, 62 (Wildersgades Kaserne) (1802, sammen med Jørgen Henrik Rawert)
* Kronprinsessegade 20 (1805-06, sammen med Jørgen Henrik Rawert)
* Kronprinsessegade 22, 24 (1807-08, sammen med A.C. Wilcken)
* Kronprinsessegades Kaserne, Kronprinsessegade 46 (utvidelse 1805-07, sammen med Jørgen Henrik Rawert)
* Eget landsted i Gentofte (revet)
### Prosjekter
* Gjenoppføring av Sankt Nikolaj Kirke (etter 1795)
* Interimistisk hus for 36 husløse familier etter brann (1795)
* Industribygning, muligens den kgl. maltmølle (udatert)

## Utmerkelser
Hallander  var ridder av Dannebrogordenen og Dannebrogsmann.

## Referanser




## Eksterne lenker
*
Sovjetunionen under Vinter-OL 1960

**Sovjetunionen under Vinter-OL 1960**. Sekstito sportsutøvere, førtiåtte menn og fjorten kvinner, fra Sovjetunionen deltok i åtte sporter, alpint, kunstløp, langrenn, kombinert, hurtigløp på skøyter, skihopping, skiskyting og ishockey under Vinter-OL 1960 i Squaw Valley i California. Sovjetunionen, som deltok før andre gang i et vinter-OL, ble beste nasjon med sju gull-, fem sølv- og ni bronsemedaljer. Ishockeyspilleren Nikolaj Sologubov var Sovjetunionens flaggbærer under åpningsseremonien.

## Medaljer

  
## Medaljevinnerne

## Referanser


## Eksterne lenker
*  Soviet Union at the 1960 Squaw Valley Winter Games på Sports-reference.com/olympics
Aksehelning

**Aksehelning** (også kalt **oblikvitet**) er den vinkelen som en tenkt eller virkelig akse har mot en tenkt linje som står vinkelrett på et referanseplan. Jordens aksehelning er et eksempel. Den tenkte rotasjonsaksen som jorden roterer omkring, *jordaksen*, hadde sommeren 2009 en helning på  i forhold til en linje som står vinkelrett på jordbanens plan. Helningen varierer fra 24,5° til 22,1° og tilbake igjen i løpet av godt og vel 41&nbsp;000 år. Dette gjør at den nordlige polar&shy;sirkelen vandrer mellom omtrent Brønnøy&shy;sund i syd (jordaksen mest på skrå) og Moskenesøy i Lofoten i nord (jordaksen minst på skrå) og tilbake igjen i løpet av disse årene. For tiden minker jordens aksehelning med ca.  pr. år.

Det er jordaksens helning i forhold til sin bane rundt solen som gir oss årstider, midnattssol og polarnatt.

## Se også
*Presesjon
*Polarsirkel
*Vendekretsene
*Ekvator
*Breddegrad
*Milanković-syklusene.

## Referanser




## Eksterne lenker
* Obliquity of the Ecliptic and Nutation www**.**neoprogrammics**.**com
Operation Aqueduct

**Operation Aqueduct** var en serie med 11 atomprøvesprengninger utført ved Nevada Test Site i 1989 og 1990. Denne operasjonen var etterfølgeren til Cornerstone og forgjengeren til Sculpin.

## Individuelle tester

## Referanser
Operation Arbor

**Operation Arbor** var en serie på 19 atomprøvesprengninger utført ved Nevada Test Site i 1973 og 1974. Denne prøvesprengningsserien etterfulgte Toggle og var forgjengeren til Bedrock.

## Individuelle tester

## Referanser
Arild Bakken

**Arild Bakken** (født 1. mars 1945) var ordfører i Lillehammer fra 1982 til 1987. Han representerte Arbeiderpartiet.   

## Ordførerperioden
Som ordfører tok han initiativ til at Lillehammer kommune skulle søke OL 1992 og senere OL 1994. Han deltok aktivt med å utforme søknaden og markedsføre Lillehammer som søkerby og overlevere Lillehammers søknad om vinter-OL i 1992.  

## Utdanning og yrkesliv
Bakken ble uteksaminert fra kommunallinjen ved Norges kommunal- og sosialhøgskole i 1969. Han har vært ansatt ved plankontorene for byutvikling i Bærum kommune og Tromsø kommune.   

Høsten 1987 overtok han stillingen som markeds- og informasjonssjef i Norsk Tipping. I 1988 tiltrådte han som administrerende direktør i Norges Reiselivsråd etter Ronald Bye. Senere har han vært kommunaldirektør i Tromsø kommune, generalsekretær i Rådet for psykisk helse og Norske Vandrerhjem og rådmann i Alstahaug kommune.   

## Kilder
* Biografi i *[[Hvem Hva Hvor]]* 1989, s. 119
USA under Vinter-OL 1960

**USA under Vinter-OL 1960**. Syttini sportsutøvere, sekstien menn og atten kvinner, fra USA deltok i åtte sporter under Vinter-OL 1960 i Squaw Valley i California. De deltok i alpint, langrenn, kunstløp, skihopping, hurtigløp på skøyter, ishockey, kombinert og skiskyting. USA ble nest beste nasjon med tre gull-, fire sølv- og tre bronsemedaljer. 

## Medaljer

 
## Medaljevinnerne

## Eksterne lenker
*  United States at the 1960 Squaw Valley Winter Games  på Sports-reference.com/olympics
Sonderakett

En **sonderakett** er en bærerakett med relevante måleinstrumenter, den såkalte nyttelasten, for kortere flygninger, normalt noen hundre kilometers høyde og hovedsakelig for forskningsformal. Flygningen skjer i store deler av tiden i kastbane, og raketten returnerer til jorden etter noen minutter. Sonderaketter utgjør den eneste muligheten til å gjøre målinger på steder i høyområdet ovenfor ballonghøyde (vanligvis under 40 km) og nedenfor satellitthøyde (over 120 km, normalt mye høyere) og er derfor viktig for forskning på den øvre atmosfæren og den nedre ionosfæren.

## Se også
* Rakett

## Eksterne lenker
*
Martinus Rørbye

**Martinus Christian Wesseltoft Rørbye** (født 17. mai 1803, død 29. august 1848) var en sentral kunstmaler fra den danske gullalderen.Han ble født i Børneasylet i Drammen som sønn av en dansk embedsmann. Hele familien flyttet tilbake til Danmark i 1815.

Han begynte på Det Kongelige Danske Kunstakademi i 1819 som elev av C.A. Lorentzen, og fikk dessuten privattimer hos C.W. Eckersberg, som påvirket ham avgjørende. I begynnelsen malte Rørbye portretter og sjangermalerier fra gatene i København.

Han var på flere lange utenlandsreiser; to ganger i Norge, var i Italia, Frankrike, Hellas og Tyrkia. På en del av reisene skrev han dagbok, disse er i samlingen til Det Kongelige Bibliotek og kan leses online.

Rørbye var den første maler som utnyttet det klare lyset på Skagen, i maleriet «Strandscene på gamle Skagen med et optrækkende uvejr» fra 1834. Skagen ble et halvt århundre senere verdenskjent gjennom Skagenmalerne. 

Han var den første som ble tildelt Thorvaldsenmedaljen, som han fikk for maleriet «En tyrkisk notar opsætter kontrakt mellem en mand og en kone» («En tyrkisk notar skriver en ægteskabskontrakt») i 1838.

## Galleri

Fil:Martinus Rørbye - View from the Artist's Window - Google Art Project.jpg|«Udsigt fra kunstnerens vindue», ca. 1825, olje på lerret, 380 mm x 298 mm, Statens Museum for Kunst
Fil:Martinus Rørbye - The Prison of Copenhagen - Google Art Project.jpg|«Arrestbygningen ved råd- og domhuset» fra 1831, 47,5 x 63 cm, Statens Museum for Kunst
Fil:En Tyrkisk Notar, Som Afslutter En Aegtepagt (Martinus Rørbye).jpg|«En tyrkisk notar skriver en ægteskabskontrakt»
Fil:Vester Egede Kirke (Rørbye).JPG|«Vester Egede Kirke», maleri fra 1832


## Referanser


## Eksterne lenker
* 
*
Nils Rustung Mugaas

**Nils Rustung Mugaas** (1921&ndash;1992) var en norsk fagforeningsleder, lensmann og embetsmann. 

## Utdannelse, motstandskamp og yrkesliv
Nils R. Mugaas tok landsgymnaset på Voss før andre verdenskrig brøt ut og Norge ble okkupert. Han deltok i motstandsbevegelsen gjennom organisasjonen Bjørn West, som hadde base på Vestlandet. 

Fra rundt 1947 var Mugaas ansatt som lensmannsbetjent i Øystese i Hardanger. Han tok deretter politiskolen og flyttet til Oslo i 1956. 

Mugaas var formann i Statstjenestemannskartellet fra 1969 og ble kartellets første fastlønnede leder. Statstjenestemannskartellet var hovedsammenslutningen for statsansatte organisert i LO. I 1976 ble han utnevnt til Statens personaldirektør, og gikk dermed over fra å være arbeidstakerrepresentant til å bli arbeidsgiverrepresentant. Han satt i den jobben fram til han fylte 70 år i 1991.  

## Familie
Han var gift med Aasta Mugaas. De fikk tre sønner; Brynjulf Mugaas, Olav Mugaas og Pål Mugaas.

## Referanser


## Kilder
*
Niels Helveg Petersen

**Niels Lolk Helveg Petersen** (1939–2017) var en dansk politiker for Det Radikale Venstre, medlem av Folketinget og minister.

Han satt i Folketinget for Frederiksborg Amtskreds fra 22. november 1966 til 30. september 1974, for Fyns Amtskreds fra 15. februar 1977 til 1. februar 1993, og igjen fra 21. september 1994. Han var økonomiminister fra 3. juni 1988 til 18. desember 1990 og utenriksminister fra 25. januar 1993 til 21. desember 2000.

## Oppvekst og utdannelse
Niels Helveg Petersen var sønn av folketingsmedlem og minister Kristen Helveg Petersen og borgmester i København Lilly Helveg Petersen. Også Niels Helveg Petersens sønner, Morten Helveg Petersen og Rasmus Helveg Petersen, har vært medlemmer av Folketinget for Det Radikale Venstre.

Han tok middelskoleeksamen ved Nykøbing S. Borger- og Realskole i 1954 og ble student fra Stenhus Kostskole (nå kjent som Stenhus Gymnasium og HF) i Holbæk i 1957. Deretter ble han cand.jur. fra Københavns Universitet i 1965 med studieopphold i statsvitenskap ved Stanford University i California 1961&ndash;62.

I studietiden var han medlem av Radikal Ungdoms hovedstyre, redaktør av *[[Liberté]]* (Radikale Studerendes blad) samt av *[[Studenterbladet]],* organ for Danske Studerendes Fællesråd. Han var også medlem av Studenterforeningens representantskap.

## Politisk karriere
Helveg Petersen ble valgt til Folketinget i 1966 og var medlem av Det Udenrigspolitiske Nævn samt partiets politiske ordfører 1968-74. Han trådte ut av Folketinget i 1974 og ble kabinettsjef hos den danske EF-kommissær Finn Gundelach.

I 1977 vendte han tilbake til Folketinget og ble igjen politisk ordfører inntil 1978. Da ble han valgt til formann for folketingsgruppen. Denne posten beholdt han til 1988, da han ble avløst av Marianne Jelved. Han var dessuten formann for Folketingets Politisk-Økonomiske Udvalg 1982-84 og formann for Hovedstadens Udviklingsråd 1990-93.

Helveg Petersen var partiets kandidat til Folketinget i Nyborgkredsen fra 1964, i Fredensborgkredsen 1966-74 og i Middelfartkredsen fra 1976. I april 2008 bekjentgjorde han at han ikke aktet å ta gjenvalg.

## Referanser


## Eksterne lenker
* 
* 
* 
*  Personlig side på Radikale.net
Solf

**Solf** (uttales «sålv»; finsk: *Sulva*) er en tidligere kommune i landskapet Österbotten i Finland. Kommunen hadde  innbyggere i 1970. Solf var en svenskspråklig kommune (96,7 % svensktalende i 1960).

1. januar 1973 ble storparten av Solf sammen med kommunene Björköby, Kvevlax og Replot slått sammen med Korsholm. Samtidig ble bygda *Sundom* overført til Vasa by.

I 2006 vant Solf konkurransen *Beste bostedsområde i Finland*.

## Referanser




## Eksterne lenker
* Solfs nettside
Lostpedia

**Lostpedia** er en wiki-drevet online oppslagsverk for informasjon om den amerikanske TV-serien Lost. Lansert 22. september 2005 av Kevin Croy, nettstedet bruker MediaWiki-programvaren for å opprettholde en brukerskapt informasjonsdatabase. Nettstedets innhold er under en Creative Commons-lisens (by-nc-nd), som betyr at den er gratis tilgjengelig for publikum, men kan ikke brukes til kommersielle formål og bør ikke endres av mennesker som ikke er en del av fellesskapet i nettsiden. Lostpedia støttes av inntektene fra reklame; nettstedet, ikke har gjort informasjon om finansielle detaljer offentlig. Fra og med 23. september 2009 inneholdt nettstedet anslagsvis 5775 artikler. 18. desember 2008 har området ble en del av Wikia.

## Referanser


## Eksterne lenker
* Lostpedia
Overhalla Idrettslag

## Om klubben
**Overhalla Idrettslag** (stiftet 1. februar 1903) er et norsk idrettslag fra Overhalla i Namdalen i Trøndelag. Klubben tilbyr idrettene fotball, håndball, langrenn, friidrett, cheerleading og svømming. Klubben har også egne grupper for barneidrett.

Overhalla IL har arrangert flere store nasjonale mesterskap i friidrett. NM 1997, NM mangekamp 2008 og ungdomsmesterskap 2018.

## Eksterne lenker
* Offisielt nettsted
* Cheerleading Vikings
Scorbé-Clairvaux

**Scorbé-Clairvaux** er en fransk kommune i departementet Vienne i regionen Nouvelle-Aquitaine vest i Frankrike.

## Befolkningsutvikling
***Antall innbyggere i kommunen Scorbé-Clairvaux***

## Referanser


## Eksterne lenker
* 
* Kommunedata INSEE
Operation Argus

**Operation Argus** var en serie av atomprøvesprengninger og rakett-tester utført i hemmelighet av USA i august og september 1958 over Sør-Atlanteren i forbindelse med romferden Explorer 4. Operation Argus ble gjennomført mellom prøvesprengningene Operation Hardtack I og Operation Hardtack II. Entreprenører fra Lockheed Aircraft Corporation, samt et par personell og entreprenører fra US Atomic Energy Commission var også til stede. Tidsrammen for Argus var vesentlig raskere på grunn av ustabilitet i det politiske miljøet (forbud mot atmosfæriske og exoatmosfærisk testing var ønsket). Følgelig ble disse testene gjennomført innenfor et knapt halvår (mens de «normale» testene tok ett til to år).

## Opprinnelig oppdragsmål
*To raketter med stridshoder 136-227 kg skulle avfyres innen en måned etter hverandre, med utgangspunkt i ett og samme sted. 
*Rakettene skulle bli detonert på høyder mellom 200-1&nbsp;000 mi, og også på 2&nbsp;000-4&nbsp;000 miles. Begge detonasjonene skulle skje nær geomagnetisk ekvator. 
*Satellitter skulle plasseres i ekvatoriale- (opp til 30 °) og polare- (opptil 70 °) baner, med perigeum på om lag 322 km og apogeum på om lag 2&nbsp;900 km eller større. Disse satellittene skulle brukes til å måle elektrontettheten over tid, og inkluderte et magnetometer, så vel som et middel for å måle ambient radiostøy. Målinger skulle tas før avfyring for å bestemme en basislinje, samt under og etter prøvene. 
*Sonderaketter, avfyrt fra aktuelle bakkesteder, skulle bære den samme instrumenteringen som satellitter, unntatt for radiostøy. Bakkestasjoner skulle brukes til å studere effekter på radioastronomi og radarundersøkelser samt aurora1-målinger. 

Opprinnelig var *Argus* planlagt under navnet *Hardtack-Argus*, og senere *FLORAL*. Av hensyn til sikkerheten ble begge navnene droppet til fordel for det uavhengige navnet Argus. 

Finansiering var gitt av *Armed Forces Special Weapons Project* (AFSWP), forgjengeren til dagens *Defense Threat Reduction Agency* (DTRA). Totalt ble prosjektet tildelt US $ .
Mangekamp (friidrett)

:*For oversikt over andre typer multisport, se [[mangekamp]].*
**Mangekamp** innen friidrett består hovedsakelig av mangekampene sjukamp for kvinner og tikamp for menn. Innendørs konkurrerer kvinnene i femkamp, og mennene i sjukamp.

## Kvinner
* Kvinnenes sjukamp består av øvelsene 100 meter hekk, høydehopp, kulestøt, 200 meter, lengdehopp, spydkast og 800 meter. 

* Kvinnenes femkamp innendørs består av øvelsene 60 meter hekk, høydehopp, kulestøt, lengdehopp og 800 meter. 

* For kvinner var femkamp den offisielle mangekampsøvelsen frem til 1980. Den bestod av øvelsene kulestøt, høydehopp, 100 meter hekk, 200 meter og lengdehopp. 

## Menn
* Mennenes tikamp består av øvelsene 100 meter, lengdehopp, kulestøt, høydehopp, 400 meter, 110 meter hekk, diskoskast, stavhopp, spydkast og 1500 meter. 

* Mennenes sjukamp innendørs består av øvelsene 60 meter, lengdehopp, kulestøt, høydehopp, 60 meter hekk, Stavsprang og 1000 meter. 

* For menn var femkamp olympisk mangekampsøvelse under lekene i 1912, 1920, og 1924. Øvelsene var da lengdehopp, spydkast, 200 meter, diskos og 1500 meter, og ble utført i løpet av en dag. Femkamp for menn var svært vanlig helt frem til vår tid, og er fortsatt konkurranseøvelse, men arrangeres lite. 

* Antikk femkamp er forløperen til friidrettens mangekamp. Den var øvelse fra 708 f.Kr. og bestod av et stadionløp (192,27 meter), diskoskast, spydkast, lengdehopp og bryting.
Fredrik Vogt-Lorentzen

**Fredrik Vogt-Lorentzen** (født 4. juni 1946 i Oslo, død 13. juli 2015) var en norsk siviløkonom og industrileder. Fra 1988 til 1992 var han administrerende direktør i Elkem.

Lorentzen ble uteksaminert fra Norges Handelshøyskole i 1971 og tok deretter mellomfag i sosiologi. Han var ansatt som divisjonssekretær i Norema fra 1972 til 1975, og var deretter byråsjef i Industridepartementet fra 1976 til 1981. Han ble ansatt i Elkem i 1982 og var verksdirektør fra 1987 til 1988 før han ble utnevnt til konserndirektør. Fra 1992 ble han partner i Isco Group AS og fra 1996 gikk han over til Innovation Strategic Consulting. Han var i 2009 seniorrådgiver i Econ Pöyry der han jobbet med spørsmål relatert til kraftsektoren.

Han har vært styreformann i flere selskaper og organisasjoner, blant annet Industriøkonomisk institutt (1985–86), Europabevegelsen (1992), Norsk Jern Holding (1991–92) og Moss næringsutvikling.

## Kilder
*Biografi i *[[Hvem Hva Hvor]]* 1989, s. 132.
*Biografi i *[[Hvem er hvem?]]* 1993, s. 592.

## Eksterne lenker
* 
*Fredrik Vogt-Lorentzen i NRK Brennpunkt – Maktbasen.
Otto Homlung

**Otto Homlung**  (1943–2025) var en norsk sceneinstruktør og teatersjef. Han var utdannet i litteratur- og teatervitenskap.

I 1967 ble han sekretær ved Den Nationale Scene, og  han debuterte der som instruktør i 1968 med teaterstykket *Sirkulæret* av Václav Havel. Han var fast knyttet til teateret i Bergen fra 1971 til 1973 som instruktør.  Fra 1975 var han frilans instruktør med oppsetninger på flere norske scener. Han hadde stor suksess med oppsetninger som *Medmenneske* av Duun ved Riksteatret, *Undset* ved Nationaltheatret og Juvikfolket av Duun ved Det norske teatret.

I perioden fra 1984 til 1989 var han teatersjef ved Trøndelag Teater. I denne perioden satte han opp en rekke norske stykker til urpremiere. Fra 1990 til 1997 var han teatersjef ved  Det Norske Teatret. I 2005 ble han på nytt teatersjef ved Trøndelag Teater. I Hamsunåret 2009 erklærte Otto Homlung Trøndelag Teater som «Hamsunfri sone», noe som førte til debatt med både støtte- og avstandserklæringer. 

## Referanser


## Kilder
* www.adressa.no Ragde støtter Homlung 
* www.snl.no om Otto Homlung

## Eksterne lenker
*
Argentina under Vinter-OL 1964

**Argentina under Vinter-OL 1964**. Tolv utøvere, elleve menn og én kvinne, fra Argentina deltok i tre øvelser, aking, alpint og bobsleigh, under Vinter-OL 1964 i Innsbruck i Østerrike. Argentina, som deltok for femte gang i et vinter-OL, vant ikke noen medaljer. Beste plassering var en 16.-plass i bobsleigh i firerbob.  

## Medaljer

 
## Eksterne lenker
* Resultater og profilside  på sports-reference.com
Australia under Vinter-OL 1964

**Australia under Vinter-OL 1964**. Fem sportsutøvere, tre menn og to kvinner, fra Australia deltok i alpint under Vinter-OL 1964 i Innsbruck i Østerrike. Australia som deltok for femte gang i et vinter-OL vant ikke noen medaljer. Beste plassering var en 27.-plass i utfor for damer.

## Medaljer

## Eksterne lenker
* Resultater og profilside  på sports-reference.com
Harald Halvorsen

**Harald Halvorsen** er navnet til flere personer:

*Harald Halvorsen (politiker) (1877–1943), stortingspolitiker for Norges Socialdemokratiske Arbeiderparti og senere for Arbeiderpartiet.
*Harald Halvorsen (turner)  (1878–1965), norsk turner som deltok på laget som tok Norges første OL-gull under Ekstralekene 1906 i Athen.
*Harald Halvorsen (skøyteløper) (1898–1992), President i skøyteforbundet som også har en landskamp i fotball.
*Harald Halvorsen (advokat) (1929–1993), Høyesterettsadvokat, ridder av 1.klasse av St. Olavs orden.
*Harald Halvorsen (musiker) (1949–), norsk jazztrombonist.
Belgia under Vinter-OL 1964

**Belgia under Vinter-OL 1964**. Åtte sportsutøvere, sju menn og én kvinne, fra Belgia deltok i tre sporter, alpint, bobsleigh og skøyter, under Vinter-OL 1964 i Innsbruck i Østerrike. Belgia vant ikke noen medaljer, beste plassering var en åttendeplass i slalåm for damer.

## Medaljer

## Eksterne lenker
* Resultater og profilside  på sports-reference.com
Kjell Amund Prytz

**Kjell Amund Prytz** (født  6. mai 1935 i Namsos) er en norsk  offiser som har tjenestegjort for Sjøforsvaret. I 1988 ble han  kontreadmiral og kommandør for sjøstridskreftene i Sør-Norge. Han var Generalinspektør for Sjøforsvaret i perioden fra 1992 til 1995. Han er medlem i Norsk Anchorite Klubb.

Prytz ble uteksaminert fra Sjøkrigsskolen i 1958. Han gjennomførte Sjøforsvarets stabsskole i 1973 og Forsvarets høgskole i 1983.

## Utmerkelser
For sin tjeneste i Forsvaret var Prytz tildelt Forsvarsmedaljen med laurbærgren, Forsvarsmedaljen med tre stjerner, Sjøforsvarets vernedyktighetsmedalje med tre stjerner. I tillegg har han blitt tildelt svenske Nordstjerneordenen og amerikanske Legion of Merit. Ut fra bilde er det vanskelig å tyde hvilken grad han hadde av disse, i medaljeboksen er det angitt laveste mulige grad jf. utseendet på båndstripene.

## Referanser


## Kilder
* www.caplex.no
* Kongens tause ankermenn, dagbladet.no
* Biografi i *[[Hvem er hvem?]]* 1994, s. 437

## Eksterne lenker
*
Harald Halvorsen (advokat)

**Harald Halvorsen** (født 24. juli 1929, død 1. november 1993) var en norsk høyesterettsadvokat. Han var generalsekretær i Advokatforeningen i perioden 1972–1992.

Halvorsen tok juridisk embedseksamen i 1955. Etter noen år som dommerfullmektig og advokatfullmektig ble han ansatt som sekretær i Den Norske Advokatforening i 1959. I 1967 ble han høyesterettsadvokat («tok advokatur»). Han ble visegeneralsekretær i Advokatforeningen i 1969, før han ble generalsekretær i 1972. Etter han gikk av som leder generalsekretær i 1992, gikk han over i en stilling som spesialrådgiver for hovedstyret i Advokatforeningen.

I 1990 ble Halvorsen utnevnt til ridder av 1. klasse av St. Olavs orden for samfunnsnyttig virke.

## Bibliografi (utvalg)
* 
* 
* 
* 

## Referanser
Canada under Vinter-OL 1964

**Canada under Vinter-OL 1964**. Femtifem sportsutøvere, førtitre menn og tolv kvinner, fra Canada deltok i åtte sporter, aking, alpint, bobsleigh, kunstløp, langrenn, hurtigløp på skøyter, skihopping og ishockey, under Vinter-OL 1964 i Innsbruck i Østerrike. Canada kom tiendeplass med en gull- og to bronsemedaljer.  

## Medaljer

## Medaljevinnerne

  
## Eksterne lenker
* Resultater og profilside  på sports-reference.com
Bergö

**Bergö** er en tidligere kommune i landskapet Österbotten i Finland. Kommunen hadde 642 innbyggere i 1970. Bergö var en svenskspråklig kommune (99,4&nbsp;% svensktalende i 1960).

Bergö og den nærliggende Petalax kommune ble slått sammen med bykommunen Malax i 1973.

## Referanser




## Eksterne lenker
* Bergös nettside